#### Výbor Národnej rady Slovenskej republiky

**pre financie a rozpočet**

17. schôdza

1504/2016

**64**

**U z n e s e n i e**

**Výboru Národnej rady Slovenskej republiky**

**pre financie a rozpočet**

**zo 4. októbra 2016**

Výbor Národnej rady Slovenskej republiky pre financie a rozpočet prerokovalvládny návrh zákona, ktorým sa mení a dopĺňa zákon č. 129/2010 Z. z. o spotrebiteľských úveroch a o iných úveroch a pôžičkách pre spotrebiteľov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 180) **a**

1. **súhlasí**

s vládnym návrhom zákona, ktorým sa mení a dopĺňa zákon č. 129/2010 Z. z. o spotrebiteľských úveroch a o iných úveroch a pôžičkách pre spotrebiteľov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 180)

1. odporúča

Národnej rade Slovenskej republiky

# vládny návrh zákona, ktorým sa mení a dopĺňa zákon č. 129/2010 Z. z. o spotrebiteľských úveroch a o iných úveroch a pôžičkách pre spotrebiteľov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 180) schváliť s pozmeňujúcimi a doplňujúcimi návrhmi tak, ako sú uvedené v prílohe tohto uznesenia;

##### ukladá

##### predsedovi výboru

informovať predsedu Národnej rady Slovenskej republiky o výsledku prerokovania uvedeného vládneho návrhu vo výbore.

**Ladislav Kamenický**

predseda výboru

**Irén Sárközy**

**Peter Štarchoň**

overovateľ výboru

#### Výbor Národnej rady Slovenskej republiky

**pre financie a rozpočet**

Príloha k uzn. **č. 64**

17. schôdza

**Pozmeňujúce a doplňujúce návrhy**

# k  vládnemu návrhu zákona, ktorým sa mení a dopĺňa zákon č. 129/2010 Z. z. o spotrebiteľských úveroch a o iných úveroch a pôžičkách pre spotrebiteľov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 180)

**––––––––––––––––––––––––––––––––––––––––––––––––––––––––––––––––––––––––––––––**

1. **K čl. I bod 2**

V čl. I bode 2 sa slová „písm. a) až l), o)“ nahrádzajú slovami „písm. a) až l) a o)“.

Citácia sa zosúlaďuje s platným a účinným znením § 1 ods. 6 zákona č. 129/2010 Z. z..

1. **K čl. I bod 7**

V čl. I bode 7 sa slovo „vkladajú“ nahrádza slovami „vkladá čiarka a“.

Gramatická úprava. Dopĺňa sa chýbajúca čiarka.

1. **K čl. I bod 13**

V čl. I bode 13 v § 7 ods. 19 sa nad slovom „banky“ vypúšťa odkaz „17“.

Vypustenie nesprávneho odkazu.

1. **K čl. I bod 13**

V čl. I bode 13 v § 7 ods. 22, ods. 32 písm. b) a ods. 36 sa slovo „doby“ nahrádza slovom „lehoty“.

Zosúladenie terminológie návrhu zákona so zákonom č. 129/2010 Z. z.

1. **K čl. I bod 20**

Doterajší bod 20 znie:

„20. V § 17 sa za odsek 1 vkladá nový odsek 2, ktorý znie:

„(2) Práva vyplývajúce zo zmluvy o spotrebiteľskom úvere neprechádzajú a veriteľ ich nemôže previesť na tretiu osobu; to neplatí, ak prechádza alebo sa postupuje pohľadávka so všetkými právami s ňou spojenými a

a) prechádza alebo postupuje sa pohľadávka po konečnom termíne splatnosti spotrebiteľského úveru alebo pohľadávka, ktorá sa stala splatnou pred termínom konečnej splatnosti spotrebiteľského úveru a

b) ide o prechod alebo postúpenie z veriteľa oprávneného poskytovať spotrebiteľský úver na blízku osobu21aa) spotrebiteľa, a to na základe písomnej žiadosti spotrebiteľa.“.

Doterajší odsek 2 sa označuje ako odsek 3.

Poznámka pod čiarou k odkazu 21aa znie:

„21aa) § 116 a 117 Občianskeho zákonníka.“.“.

Súčasne sa vykoná súvisiaca legislatívno-technická úprava v bode 21, kde sa v úvodnej vete slová „odsek 2“ nahradia slovami „odsek 3“ a v označení odseku sa číslo „2“ nahradí číslom „3“ a v bode 22, kde sa v úvodnej vete slová „odsekom 3“ nahradia slovami „odsekom 4“ a v označení odseku sa číslo „3“ nahradí číslom „4“.

Nový odsek 2 v § 17 bolo potrebné zaviesť z dôvodu nemožnosti kumulatívnosti všetkých výnimiek týkajúcich sa prevádzania práv zo zmluvy o spotrebiteľskom úvere na tretiu osobu. Doterajšie písmená a) a b) v odseku 1 ustanovujú podmienky, ktoré musia byť kumulatívne splnené, aby bol možný prechod alebo postúpenie pohľadávky. Dopĺňanú výnimku, ktorá upravuje prechod alebo postúpenie na blízke osoby je však potrebné aplikovať iba v spojitosti a v situáciách, ak ide o zosplatnenú pohľadávku.

Účinnosť sa navrhuje od 1. januára 2017.

1. **K čl. I bod 22**

V čl. I bode 22 v § 17 ods. 3 sa vypúšťa odkaz 22aa a poznámka pod čiarou k odkazu 22aa.

Vypúšťa sa nadbytočný odkaz, keďže samotný návrh zákona upravuje osobitný spôsob informovania, ktorý je podrobnejší ako všeobecná úprava uvedená v poznámke pod čiarou.

1. **K čl. I bod 28**

V čl. I bode 28 v § 20a ods. 3 písm. d) sa slovo „získanom“ nahrádza slovom „dosiahnutom“.

Zjednocuje sa terminológia návrhu zákona so zákonom č. 129/2010 Z. z., v ktorom sa používa spojenie „doklad o dosiahnutom vzdelaní“.

1. **K čl. I bod 41**

V čl. I bode 41 v § 20d ods. 3 písm. d) sa slová „g) a h)“ nahrádzajú slovami „h) a i)“.

Oprava nesprávneho vnútorného odkazu. Ako je uvedené v dôvodovej správe na udelenie predchádzajúceho súhlasu podľa § 20d ods. 1 písm. d) je potrebné splniť podmienky týkajúce sa prehľadnosti skupiny s úzkymi väzbami a právneho poriadku štátu, na ktorého území má skupina úzke väzby, t. j. podmienky uvedené v § 20a ods. 1 písm. h) a i).

1. **K čl. I bod 44**

V doterajšom bode 44 sa slová „až 8“ nahrádzajú slovami „až 10“.

Legislatívno-technická úprava vzhľadom na vloženie nových odsekov 4 a 5 v § 23. Predmetná úprava zahrňuje všetky odseky, ktoré v zákone o spotrebiteľských úveroch zavádzajú osobitnú úpravu dohľadu nad dodržiavaním povinností veriteľa, ktorá sa odlišuje od zákona č. 747/2004 Z. z. o dohľade nad finančným trhom a o zmene a doplnení niektorých zákonov v znení neskorších predpisov.

Účinnosť sa navrhuje od 1. januára 2017.

1. **K čl. I bod 45**

Doterajší bod 45 znie:

„45. V § 23 sa za odsek 3 vkladajú nové odseky 4 a 5, ktoré znejú:

„(4) Ak Národná banka Slovenska má dôvodné podozrenie o neoprávnenom ponúkaní alebo poskytovaní spotrebiteľských úverov alebo iných úverov a pôžičiek spotrebiteľom bez povolenia vyžadovaného týmto zákonom, Národná banka Slovenska na účely preskúmania tohto podozrenia je v súlade s osobitným predpisom22a) oprávnená od dotknutej osoby vyžiadať si informácie, výkazy a iné podklady a vysvetlenia určené Národnou bankou Slovenska.

(5) Dotknutá osoba podľa odseku 4 je povinná bezplatne, úplne, správne, pravdivo a včas predložiť Národnej banke Slovenska ňou vyžiadané informácie, výkazy a iné podklady a vysvetlenia, a to v požadovanej forme, podobe, štruktúre a termíne; Národná banka Slovenska je tiež oprávnená a dotknutá osoba je povinná umožniť Národnej banke Slovenska overiť si tieto informácie, výkazy a iné podklady a vysvetlenia priamo na mieste u dotknutej osoby. Na postup Národnej banky Slovenska a dotknutej osoby pri zisťovaní a preskúmavaní podozrenia o neoprávnenom ponúkaní alebo poskytovaní spotrebiteľských úverov alebo iných úverov a pôžičiek spotrebiteľom sa vzťahujú ustanovenia osobitného predpisu,22a) pričom dotknutá osoba má povinnosti a postavenie dohliadaného subjektu podľa osobitného predpisu.22a)“.

Doterajšie odseky 4 až 7 sa označujú ako odseky 6 až 9.“.

Legislatívno-technická úprava, ktorou sa jednoznačne a prehľadnejšie ustanovujú povinnosti osôb vymedzených v odseku 4.

Účinnosť sa navrhuje od 1. januára 2017.

1. **K čl. I bod 46**

V doterajšom bode 46 úvodnej vete a v označení odseku sa číslo „5“ nahrádza číslom „6“ a v  novooznačenom odseku 6 sa slová „4, môže jej uložiť“ nahrádzajú slovami „5, uloží jej“.

Legislatívno-technická úprava vzhľadom na vloženie nových odsekov 4 a 5 v § 23. Zmena je zavedená z dôvodu jasnej špecifikácie odkazu na porušovanú povinnosť. Zmena z možnosti uložiť pokutu na povinnosť uloženia pokuty zabezpečí čo najdôslednejšie postihovanie porušených povinností Národnou bankou Slovenska.

Účinnosť sa navrhuje od 1. januára 2017.

1. **K čl. I bod 47**

V doterajšom bode 47 sa slová „6 až 8“ nahrádzajú slovami „7 až 9“ a slová „a 5“ sa nahrádzajú slovami „a 6“.

Legislatívno-technická úprava vzhľadom na vloženie nových odsekov 4 a 5 v § 23.

Účinnosť sa navrhuje od 1. januára 2017.

1. **K čl. I bod 48**

V doterajšom bode 48  úvodnej vete a v označení odsekov sa číslo „9“ nahrádza číslom „10“ a číslo „10“ sa nahrádza číslom „11“.

Legislatívno-technická úprava vzhľadom na vloženie nových odsekov 4 a 5 v § 23.

Účinnosť sa navrhuje od 1. januára 2017.

1. **K čl. I**

V čl. I sa za bod 52 vkladá nový bod 53, ktorý znie:

„53. V § 24 ods. 7 písm. h) sa slová „15 až 17“ nahrádzajú slovami „16 až 18“.“

V súvislosti s vložením nového bodu sa doterajšie body primerane prečíslujú.

Legislatívno-technická úprava v nadväznosti na bod 12 návrhu zákona (vloženie nového odseku v § 7).

1. **K čl. II bod 7**

V čl. II bode 7 v § 8 ods. 31 písm. b) a ods. 34 sa slovo „doby“ nahrádza slovom „lehoty“.

Zosúladenie terminológie návrhu zákona so zákonom č. 90/2016 Z. z.

1. **K čl. II bod 9**

V čl. II bode 9 v úvodnej vete k poznámkam pod čiarou sa za slovo „Poznámky“ vkladajú slová „pod čiarou“.

Legislatívno-technická úprava. Dopĺňajú sa chýbajúce slová.

1. **K čl. III bod 2**

V čl. III bode 2 v § 91 ods. 12 sa nad slovom „povinnosti“ odkaz „87e)“ označuje ako odkaz „86h)“ a nad slovom „predpisu“ sa odkaz „87f)“ označuje ako odkaz „86i)“.

V nadväznosti na to sa primerane upraví aj znenie úvodnej vety k poznámkam pod čiarou a označenie poznámok pod čiarou.

Legislatívno-technická úprava. V zmysle legislatívnych pravidiel sa odkazy číslujú priebežne a ak sa vkladá nový odkaz, označí sa číslom zhodným s číslom odkazu, ktorý mu predchádza a pripojením malého písmena abecedy. Nové odkazy sa vkladajú medzi odkaz 86g v § 91 ods. 11 a odkaz 87 v § 92 ods. 3.

1. **K čl. III bod 3**

V čl. III bode 3 v § 92 ods. 8 prvej vete sa slovo „zákona“ nahrádza slovom „predpisu“.

Legislatívno-technická úprava. Zosúladenie s Legislatívnymi pravidlami tvorby zákonov.

1. **K čl. IV**

V čl. IV sa za slovo „okrem“ vkladajú slová „čl. I bodov 26, 40 a 51, ktoré nadobúdajú účinnosť 2. januára 2017 a“, za číslo 3 sa vkladá čiarka a slová „a 8“ sa nahrádzajú slovami „8 a 9“.

Odkladá sa účinnosť bodov 26, 40 a 51, keďže 1. januára 2017 nadobúda účinnosť zákon č. 389/2015 Z. z., ktorý v čl. VIII tiež novelizuje ustanovenia novelizované v bodoch 26, 40 a 51 návrhu zákona. Súčasne sa do ustanovenia o účinnosti dopĺňa chýbajúci novelizačný bod 9. Bod 8 je iba legislatívno-technickou úpravou, na ktorú nadväzuje úprava v bode 9.